Съюза за някои категории продукти, което би изисквало преоценка на равнището на тарифната квота, налагане на антидъмпингови или антисубсидийни мерки, които могат да окажат значително въздействие върху бъдещото развитие на вноса, или дори всяка промяна на мерките на САЩ по раздел 232, която може да окаже пряко въздействие върху заключенията от настоящото разследване, а именно по отношение на отклоняването на търговията. Комисията може също да проучи при прегледа дали действието на мерките би могло да окаже отрицателно въздействие върху постигането на целите за интеграция, преследвани с преференциалните търговски партньори, като например да изложи на сериозен риск тяхното стабилизиране или икономическо развитие.
 (132)
 Мерките, предвидени в настоящия регламент, са в съответствие със становището на Комитета по защитните мерки, създаден съответно съгласно член 3, параграф 3 от Регламент (ЕС) 2015/478 и член 22, параграф 3 от Регламент (ЕС) 2015/755,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) 2019/159 се изменя, както следва:
 1)
 Член 1 се изменя, както следва:
 a)
 параграфи 2 и 3 се заменят със следното:
 „2. За всяка от разглежданите категории продукти, с изключение на категории продукти 8 и 25А, част от всяка тарифна квота се разпределя на държавите, посочени в приложение IV.
 3. Оставащата част от всяка тарифна квота, както и тарифната квота за категории продукти 8 и 25, се разпределят по реда на постъпване въз основа на тарифна квота, определена поравно за всяко тримесечие от периода на налагане.“.
 б)
 параграф 5 се заменя със следното:
 „5. Когато съответната тарифна квота по параграф 2 е изчерпана за една конкретна държава, вносът от тази държава за някои категории продукти може да бъде осъществен в рамките на оставащата част от тарифната квота за същата категория продукти. Тази разпоредба се прилага само през последното тримесечие на всяка година от прилагането на окончателната тарифна квота. За категории продукти 5, 16, 20 и 27 няма да бъде разрешен допълнителен достъп до оставащата част от тарифната квота. За категории продукти 10, 12, 13, 14, 15, 21, 22 и 28 ще бъде разрешен само достъпът до определен обем в рамките на тарифната квота, първоначално наличен през последното тримесечие. За категории продукти 1 и 4Б не се допуска нито една държава износителка да използва самостоятелно повече от 30 % от обема на остатъчната тарифна квота, първоначално наличен през последното тримесечие на всяка година от прилагането на мерките. За категории продукти 2, 3A, 3Б, 4A, 6, 7, 9, 17, 18, 19, 24, 25Б и 26 се разрешава достъп до общия обем на тарифната квота, първоначално наличен през последното тримесечие за съответните категории продукти.“.
 2)
 Приложенията се изменят, както следва:
 a)
 приложение III.2 се заменя с приложение I към настоящия регламент;
 б)
 приложение IV се заменя с приложение II към настоящия регламент.
 Член 2
 По време на периода, предвиден в приложение II за периода, започващ на 1 юли 2020 г., Комисията може да подлага на преглед мерките в случай на промяна на обстоятелствата.
 Член 3
 Настоящият регламент влиза в сила на 1 юли 2020 г.
 Настоящият регламент е задължителен в своята цялост и се прилага пряко във всички държави